## La delegada del Consell a Castelló visita Puebla de Arenoso

*** Susana Fabregat subratlla l’aposta del Consell pels municipis d’interior i recalca “el suport de la Generalitat a les necessitats d’esta localitat”**

La delegada del Consell a Castelló, Susana Fabregat, ha efectuat una visita institucional a la localitat de Puebla de Arenoso, a l’Alt Millars, i ha mantingut una reunió amb l’alcalde del municipi, Jesús Salvador de los Ángeles, i amb part de la corporació. Durant la sessió de treball s’han abordat accions en matèria, entre altres, d’infraestructures, servicis socials, ocupació i turisme.

Susana Fabregat, després de fer una visita a diferents enclavaments de la localitat, ha subratllat “l’aposta del Consell pels municipis d’interior” i ha recalcat “el suport de la Generalitat a les necessitats de la localitat, interés comú de les dos administracions”.

Així mateix, el primer edil ha explicat alguns dels projectes que estan en marxa i altres futurs per a esta localitat de 169 habitants, que en època estival pràcticament quintuplica la seua població.

La visita institucional s’emmarca en la ronda de contactes de la delegada del Consell a Castelló amb els 135 ajuntaments de la província.

Fecha: 06/09/2024